تورکیه، آمریکا و هیندیستان‌دان سونرا فیلم اوره‌تیمینده اوچونجو اؤلکه موقعیتینده.
سینما دونیاسی‌نین پرستیژلی فستیواللاریندان‌ مونترئال بین الخالق فیلم فستیوالینا قوناق اؤلکه اولا‌راق قاتیلان تورکیه، 11 فیلمله سینماسئورلرین قارشی‌سینا چیخدی.
مونرالدا بو ایل 40. ایلی قید اولونان فستیوالا قاتیلان تورکیه‌نین "قوناق اؤلکه" اولماسی سببین‌دن قبول وئریلدی.
تورکیه‌نین اوتاوا سفیری سلجوق اونال و تورونتو مدنیت و توریزم آتتشه‌سی دریا شربتچی‌نین ائو صاحب‌لیگی وئریلن قبولا تورکیه‌دن یؤنتمنلر بدیر آفشین و گؤزده قایدا، پرودوسر گؤکچه ایشیل تونا و اویونچو اؤیکو کارایئل قاتیلدی.
کانادا‌لی فیلم تنقیدچی‌لری و صنعت دونیاسی‌نین ماراق گؤستردیگی قبولدا دانیشان سفیر اونال؛
"سون ایللرده بؤیوک اوغورلار قازانان و کئچن ایل 100 یاشینا گیرن تورک سینماسی، دونیانین ان سرعت‌لی اینکیشاف ائدن سینمالاریندان بیری. تورک فیلم‌لری، دونیانین اهمیت‌لی فستیواللاریندان‌ اؤدول‌لر آلدی. بو گون آرتیق تورک سینماسی سکتورو 3 میلیارد مانات آشان بؤیوکلوگویله اؤتن 10 ایله نیسبتله ایکی قات چوخ فیلم اوره‌تیم ائدیر حالا گلدی. تورک سینماسی، تورکیه‌نین حکایه‌سینی بوتون دونیایا آختاریر. تورکیه، آمریکا و هیندیستان‌دان سونرا فیلم اوره‌تیمینده دونیادا اوچونجو اؤلکه موقعسینده‌دیر. " دئدی.
فستیوال پروقرامیندا یئر آلان تورک فیلم‌لرین‌دن "توز" و "یئمکدئیدیک و قرار وئردیم" آدلی فیلم‌لرین دونیا پرؤمیری ده فستیوالدا ائدیلدی.
ایزابل آجانی و ویلم دفو کیمی دونیا طرفین‌دن مشهور هالیوود اولدوزلاری‌نین دا قاتیلاجاغی فستیوالدا، یؤنتمن اوقتای یوجه‌نین "کولکده سالینان نیلوفر" فیلمی      "World Film  Competition   " بؤلومونده یؤنتمن هانده گؤزده کورال-ین "توز" فیلمی ایله یؤنتمن گؤرکم یئلتان‌ین "یئمکدئیدیک و قرار وئردیم "فیلمی" First Films "بؤلومنده، یؤنتمن جان یوجئل‌ین" یاندیردین منی "فیلمی ایسه" رگارد " بؤلونمده اؤدول اوچون یاریشا‌جاق.
تورکیه‌نین "قوناق اؤلکه" اولماسین‌دان اؤتورو ائدیله‌جک " Turkish Film Focus " حیسه‌سینده ایسه یؤنتمن نوری بیلگه جیلانین "قصبه" و "کوزا"، اوفوق بایراکتار "کومئس"، امره کونوکون "چیراق"، بدیر آفشین'ین "سون قوش‌لار" فیلم‌لری ایله تورک سینماسی‌نین میحک داشلاریندان‌ یؤنتمن عمر لوطفو آکادین اهمیت‌لی کلاسیک‌لری "وسیکا‌لی یاریم" و "گلین" فیلمی سینماسئورلرله گؤروشه‌جک.
فستیوال، 5 سپتامبرا قدر داوام ائده‌جک.
